9 d’abril 1919 « bloQG 100 — El blog del 'Quadern gris'
« 8 d’abril 1919
10 d’abril 1919 »
9 d’abril 1919
No crec que hi pugui haver dos homes més radicalment diferents que Ors i Pujols —com no crec, així mateix, que n’hi pugui haver dos que es tinguin una més profunda, íntima, secreta, mútua simpatia, com la que aquests dos homes es tenen. Aquest és un dels fenòmens més complexos que he presenciat en la meva vida.
Però després hi ha l’altre aspecte. Pujols fa una immensa gràcia a Ors; Ors és per a Pujols un tipus importantíssim. No hi ha pas res absolutament explícit que permeti veure el que acabo de dir. S’ha de descobrir. S’ha de descobrir en el curs de diàlegs indiferents i intranscendents, a través de mutus petits somriures que inclouen una enorme complaença, en vagues mirades d’autèntic entendriment, en els petits somriures, rapidíssimament ofegats (com si es tractés d’un pecat descobert) però deliciosos, d’Ors davant del simple parlar de Pujols; i de les riallades nervioses, una mica convulsives, de Pujols davant del complicat desenvolupament col·loquial de Xènius.
Aquesta entrada fou escrita el dimarts 9 abril 2019 a les 0.01 i desada a Ateneu, biblioteques, caràcters, persones i personatges.	Pots seguir les respostes a aquesta entrada amb el fil RSS 2.0. Pots respondre, o fer un retroenllaç des del teu propi web.
Una resposta a “9 d’abril 1919”
9 abril 2019 a les 10.10
“Excloc que sigui el seu pretext més actiu d’enveja”. A mi Ors em recorda la Laura Borràs d’ara, que és a tot arreu, ara a Madrid, però sense que l’hagin defenestrat com a Xènius. Tot i que em consta que genera molta enveja. La Laura és tot el que qui escriu això hauria volgut ser. En fi.